Cesarhanmun/geonobi-data huggingface dataset:
地名: 公州 (忠清道, 首府/牧)
年: 1431.0

○禮曹啓: "京畿
              衿川住戶長莊美, 父歿未幾, 母又歿, 連守墳, 一日一歠粥, 朔望致祭, 至今不廢。 交河縣住黃檿父母沒, 連六歲守墳, 蔬食歠粥, 寢苫枕塊, 哭泣不輟。 陰竹縣住尹珠, 其父得疾, 專身不遂, 不離側奉養, 及歿, 擗踊哭泣, 廬墓三年。 兪賁父歿守墳, 泣血三年, 未嘗見齒。 金均母歿, 織屨編茵, 賣以爲食, 廬墓三年, 又三年不廢朔望之奠。 川寧縣住安六孫年十一父歿, 廬墓三年。 陽智縣住韓信事父母盡愛敬, 父歿守墳, 不廢朝夕之奠, 哀慼三年。 高陽縣住生員洪伊年過四十, 不求聞達, 不離親側奉養, 雖難繼之物, 盡力求索以獻。 楊州府住前訓導申安善年方五歲父歿, 奉母孝養, 及母死, 合葬于父墳, 三年不出洞口, 朝夕朔望奠兩墳如一, 不作佛事, 鄕黨敬信。 原平住及第李孟畯妻文氏年二十一夫亡, 守信凡三十年。 全羅道
              全州記官李貞年十二母歿, 抱屍哀呼, 晝夜不輟, 居于殯側, 親自炊爨, 以供朝夕, 守墳三載。 茂珍郡記官金羅年九歲母歿, 廬于墳側, 以終三年。 南原府住姜一遇年十六母歿, 守墳三年, 以禮終制。 龍安縣住高天桂, 己亥年征對馬島時, 代父以行, 被虜拘留, 至庚子年乃還, 父已死, 行喪三年, 養其母盡孝。 茂珍郡住船軍李實妻年十四, 擧家瘟疫, 隣里不通, 母及兄俱歿。 女與其父藁葬於外, 父又歿, 女呼天擗地, 以槽掩葬父屍, 晝夜不離。 疫氣旣息, 乞貸邑里, 先葬父母, 後葬其兄。 全州住參軍鄭尙周妻金氏年二十六夫亡, 隨夫母以居, 年逾八十, 孝養無違。 康津縣住生員金适妻金氏, 年二十五夫亡, 不離姑側, 奉養至誠, 愈久不衰。 慶尙道
              慶山縣住孫日宣, 家有疫疾, 父歿未期, 母又歿, 人皆畏避。 日宣親負屍藁葬, 朝夕哀哭, 遂同穴而葬, 歠粥面墨, 盡心致奠, 以終三年。 寧海府住朴龍, 無奴僕, 産業至貧, 父歿葬訖, 廬于墓, 不顧生産。 大丘郡(任)
                〔住〕
              船軍朴得春, 家貧無賴, 母死守墳, 歠粥擔石。 至騎船之期, 則賣田雇人, 以代其役, 遂終三年。 永川郡住散員金學文事親孝, 得四時新物, 必先獻父母, 父歿身係船軍, 未得恒居墳側, 番上則戍海, 番下則守墳, 薦時食一如生時。 忠淸道
              稷山縣住食醫崔子雲, 母歿守墳三年, 朝夕哭泣, 親執炊爨。 父專身不遂, 臥床者七月, 子雲親自湯(樂)
                〔藥〕
              , 灸之得差, 猶不離側, 盡心孝養。 洪州住陳謹, 年方十歲父歿, 哀痛過情, 及母死, 廬于墓側, 朝夕哀呼。 大興縣住朴近妻郭氏, 年二十六夫死, 斬衰三年, 祥禫之後, 不歸其家, 侍舅姑側, 紡績織紝, 以供衣服, 親調甘旨以奉養。 保寧縣女甘勿伊年三十九夫亡, 服衰三年。 服闋, 母及兄弟欲嫁之, 匿不從, 隨子以居。 舅死, 又喪三年, 母死, 又喪三年。 公州住金叅妻朴氏年十八夫亡, 親備朔望之奠, 以終三年, 隨舅氏以居, 盡心奉養者, 今四十三年。 溫水縣住姜訥妻年二十五夫亡, 母欲奪志, 不從, 守節至今。 泰安郡住金洽妻若信年三十三夫亡, 服喪三年, 隨舅姑盡孝養, 及舅姑歿, 又行三年喪, 至今守信。 平安道
              安州住魯思點, 父歿守墳三年, 朝夕哭奠, 負土成墳。 上項孝子節婦內, 未蒙褒賞者, 依他例復戶; 孝子才堪從仕者, 量才敍用。" 從之。

○公州住盲人朴生上言, 訴奴婢誤決之事, 命下憲府閱實。 憲府未畢, 又訴云: "去己亥庚子年間, 差使員知沔川郡事朴安臣受金用生奴婢二口、牛馬各二匹、雜穀一百五十石, 不卽決斷。" 又訴前等監司守令及事干朝士頗多。 參判朴安臣上言:
地名: 公州 (忠清道, 首府/牧)
年: 1436.0

○金吾未, 本國人也。 年十餘, 被擄於野人, 取野人女爲妻, 居于彼境, 其所居密邇我境, 其母居吉州咫尺之地, 一不來見。 曩者邊將勸令投化而來, 問其志則欲還彼境, 不願在此, 故議于政府, 置公州爲官奴。 今以公州近地, 易以逃歸, 故更令移屬羅州官奴, 又令其母完聚, 量給田土, 以安其生。
地名: 公州 (忠清道, 首府/牧)
年: 1439.0

○初, 臨瀛大君
              璆悅娼妓錦江梅, 以爲妾, 又奸內資寺婢莫非, 後莫非入爲中宮侍女, 又私焉。 又悅中宮侍女仁壽府婢金叱知, 常相目挑。 至是, 上知之, 召領議政黃喜、左議政許稠密議, 又議于都承旨金墩, 收奪璆告身, 還錦江梅于本鄕公州; 莫非、金叱知, 竝定役本司。 宦者金田乙決杖一百充軍。 又奪樂工安莫同告身, 配本司苦役; 收鷹人金興告身充軍, 皆導璆宣淫者也。 皂隷丘史, 竝皆收奪。 上欲安置璆於遠方, 又置田乙極刑, 喜、稠請從輕典, 上許之, 故有是命。 璆不好學問, 沈淫女色, 上性嚴, 敎諸宗親及諸子以義方, 稍有所犯, 必加譴責, 故皆不敢恣行不法, 璆乃以女色, 再受譴責, 尙不悛改。
地名: 公州 (忠清道, 首府/牧)
年: 1452.0

○議政府據禮曹呈啓: "前朝王氏奉祀條件。 一, 國初祠王氏於麻田縣
              仰巖寺, 然其祠宇隘陋, 不合神廟。 歲己巳, 令觀察使改構, 至今未成, 雨漏傾圮, 有違尊崇先代之意。 依古制, 改立祠廟, 春秋降香祝, 遣官致祭。 一, 前朝之君, 各有配享, 其中大有功於民者, 令春秋館詳考啓聞從祀。 一, 以傍近都官、典農寺奴, 定守僕六戶, 輪番守護。 一, 王氏祠廟稱某殿, 其奉祀子孫, 稱爲某殿某官。 令本縣準祿科給月俸。 一, 王氏之後牛知, 令移居麻田縣奉祀, 長子襲其職, 或不賢, 擇賢以嗣。 就祠宇傍近居人多田者, 擇膏膄十結, 給付王牛知, 限家産富實, 官給農牛、農器及口糧。 一, 王昇子孫中無後人奴婢, 令都官推刷, 擇壯實者各十五口, 給牛知, 擇良家女, 官給資裝成婚, 令本官起第。 一, 麻田縣旣爲王氏祠廟所在, 復陞爲郡, 擇有名望者, 爲知郡, 犧牲、粢盛, 及凡干廟宇修治等事, 以時檢察, 且選經明行修者, 爲敎官, 敎訓王氏子孫。" 從之。 後, 牛知賜名循禮, 大行悶王氏無後, 下敎求苗裔。 循禮居公州, 州官以聞, 大行諭觀察使, 禮遣循禮到京, 未幾薨。
地名: 公州 (忠清道, 首府/牧)
年: 1453.0

○義禁府啓曰: "安莫同供招節該: ‘官奴永屬朴金、永己、軍生等, 皆隨瑢往江華。’ 請遣百戶拿來。" 從之。 又啓曰: "學生李季同供招節該: ‘金宗瑞子承璧, 匿於水原任內、廣德
              尹德山戶、全義
              李老戶及公州農莊等處。’ 亦遣百戶掩捕。" 從之。
地名: 公州 (忠清道, 首府/牧)
年: 1456.0

○忠淸道分司憲掌令洪敬孫啓曰: "公州官奴告, ‘前牧使李宗孝、判官宋孟涓在任時, 濫用義倉綿布, 徵諸人吏充之。’ 臣按驗得情, 請抵罪。 又張堅與淸州人李養元、陳孝忠訟奴婢, 本州牧使皇甫恭, 受孝忠婢子納衙中, 臣按驗其婢, 果在衙中, 推劾未畢, 承召而來。" 全羅道分司憲執義柳誠源啓曰: "順天人朴長命告, ‘府使鄭有容, 以父仁不勤田獵殺之, 徵隨獵者綿布, 軍士則人一匹, 主吏則人五匹, 臣欲鞫之, 有容辭以疾, 辭連人則鞫之, 成案而來。" 傳旨義禁府曰: "淸州牧使皇甫恭, 受部民所贈婢子, 順天府使鄭有容, 杖殺船軍朴仁, 又徵斂雜物於部民, 其推鞫以啓。"

○傳旨義禁府曰: "分臺御史劾公州判官宋孟涓時, 官奴得萬以實告之, 品官李得晨、禹晟、(金批)
                  〔金枇〕
                
              、李貞根等論得萬罪, 其推鞫以啓。"

○義禁府啓: "公州品官李得晨、禹晟、金枇、李貞根等, 謂官奴得萬, ‘當御史奉敎按問時, 不諱守令罪犯, 以此論罪, 情涉不敬’, 比阻當陳言律, 得晨爲首應斬, 晟、枇、貞根, 各杖一百、流三千里。" 上以晟功臣之孫, 只收告身, 餘各減一等。

○義禁府啓: "前公州牧使李宗孝, 多出義倉綿布, 以供使客筵宴之需, 又出綿布四十八匹, 給與豹皮代納者, 罪應杖一百、流三千里、免刺, 前淸州牧使皇甫恭, 受部民李養元所贈婢子, 罪應杖一百, 收告身, 身充水軍, 坐贓不敍。" 上以宗孝、恭皆功臣, 只收恭告身, 宗孝勿論。

○壬子/掌令金瑞陳啓曰: "前淸州牧使皇甫恭, 受部民所贈婢子, 其貪汚莫甚, 今以功臣免罪, 公州牧使李宗孝, 官府之貨擅用無忌, 亦置勿問, 罪重罰輕。 請據法定罪, 以警其餘。" 傳曰: "宗孝之罪, 實非入己, 可恕也, 恭則當從爾所啓。" 命付處於外。
地名: 公州 (忠清道, 首府/牧)
年: 1458.0

○司憲府啓: "庇仁縣監崔性老奸公州官婢銀非, 置諸衙內, 承差出入時, 公然帶行, 荒淫無忌。 請勿論赦前, 罷黜戒後。" 從之。
地名: 公州 (忠清道, 首府/牧)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 公州 (忠清道, 首府/牧)
年: 1468.0

○戶曹據洪州住私奴無里大等、公州正兵陳息忠等狀告啓: "重興寺僧及長安寺僧等, 各以其寺田稅收納, 恣行民間, 抑倍侵漁, 使民失所, 請令攸司推鞫, 徵還本主。" 從之。

○傳旨內需司: "賜粹嬪, 高陽農庄奴毛知里稻、黃豆幷六百石, 溫陽農庄奴得萬稻、黃豆幷四百石, 及高陽農舍奴哲山所受水田可種三石地; 尹昭訓, 楊州奴金三所受水田可種一石地; 月山君
              婷, 公州農庄奴元生稻、黃豆幷一千四百石, 慶山農庄奴介叱同稻、黃豆幷一千六百石, 忠州奴貴今所受水田可種二石地; 者乙山君,
                【今上諱。】
              
              稷山農庄奴末乙生稻、黃豆幷二千石, 積城奴石乙仇知所受水田可種二石地; 慶根,
                【卽明懿公主。】
              
              忠州農庄奴貴今稻、黃豆幷二千石, 水田可種二石地。"

○姜玉、金輔往見所賜家。 分禮賓寺設宴, 遣左副承旨尹繼謙于玉家, 同副承旨韓繼純于輔家, 各齎宣醞, 往慰之。 玉語繼謙曰: "旣給公州大家, 又賜如此好家, 殿下恩德, 一口難盡。" 又書姪姜繼叔、金南、金內隱同及朴思蕃等名, 付繼謙曰: "繼叔家舍, 奴婢足矣, 然祿薄則何以自守? 乞啓加職。 金南、金內隱同等授職, 俾免軍役。 思蕃吾幼時同寺讀書者也, 乞幷授職。" 又請繼叔家中什物。 輔見繼純, 喜謝曰: "殿下賜酒, 何不劇飮?" 極歡而罷。
地名: 公州 (忠清道, 首府/牧)
年: 1475.0

○刑曹三覆啓: "水原囚學生李孝順、良人金元進ㆍ朴石乙同ㆍ金加叱達劫殺行路人强盜罪, 典獄囚白丁李北間ㆍ李小斤同、私奴金仁壽劫趙萬家强盜罪, 律該斬不待時, 妻子竝依《大典》, 永屬所在官奴婢, 公州囚正兵文加叱同毆殺內隱伊罪, 律該絞待時, 寶城囚私婢無常與奸夫私奴中夫謀殺本夫玉山罪, 無常律該凌遲處死, 中夫斬待時。" 皆從之。

○刑曹三覆啓: "公州囚正兵文加叱同毆殺私奴老隱件罪, 律該絞待時。" 從之。
地名: 公州 (忠清道, 首府/牧)
年: 1477.0

○延城府院君
              李石亨卒。 輟朝、弔祭、禮葬如例。 石亨字伯玉, 延安人。 贈左議政懷林之子, 及長好學不倦, 正統辛酉, 連魁進士生員試, 又魁文科, 拜司諫院正言。 壬戌, 轉集賢殿副校理, 丁卯, 陞應敎, 中重試, 守直殿, 景泰辛未, 陞直提學, 乙亥, 進階通政僉知中樞院事, 尋出爲全羅道觀察使, 丙子, 遞拜禮曹參議。 天順丁丑, 陞嘉善判公州牧(事)
                〔使〕
              ; 戊寅, 還幷僉知中樞院事。 一日以別雲劍侍世祖, 顧謂左右曰: "李石亨自公州特召者, 將以大用, 不可久滯行職。" 卽拜漢城府尹。 庚辰, 世祖將巡西界, 特命爲黃海道觀察使。 石亨應辦稱旨, 大加褒賞, 賜鞍馬, 陞嘉靖。 他日世祖見石亨, 必曰: "是我西道主人也。" 辛巳, 拜司憲府大司憲, 尋以中樞院副使兼京畿觀察使。, 壬午, 遞拜戶曹參判, 冬陞資憲判漢城府事。 中外戶牌之事, 悉委任之, 石亨考覈甚苛, 良民之無籍者, 多投勢家爲奴, 人或言: "石亨亦多占之。" 甲申, 加正憲, 丙戌, 特加崇政, 判漢城如舊, 命爲八道體察使, 尋加崇祿, 石亨判漢城, 凡七年。 世祖嘗慰藉曰: "卿勿以久任爲恨。 終當有以待卿。" 戊子, 世祖昇遐, 石亨以告訃請承襲使如京, 遷知中樞府事, 己丑, 復命特加輔國。 今上卽位, 拜判中樞府事, 辛卯, 賜純誠佐理功臣號, 以本職封延城府院君, 丙申, 實封府院君, 至是卒, 年六十三。 諡文康, 勤學好問文, 溫柔好樂康。 石亨性和厚, 宗族貧乏者, 皆周之。 有妹家貧早歿, 收其二女, 養于家, 婚嫁如親子。 晩年祿崇官閒, 唯以詩酒自娛, 名其堂曰戒溢, 岸幘燕坐, 日夕嘯詠。 嘗與洪敬孫等刪節《大學衍義》, 採《麗史》可勸戒者附之, 名曰《衍義輯略》。 上之命印頒, 時議: "以西山
              《衍義》不宜增減", 竟不行。 世祖嘗曰: "我好佛, 何如梁
              武帝?" 石亨方被酒叩頭曰: "殿下奈何以梁武自處乎?" 每引內殿, 命宮女唱《三壯元詞》, 以侑酒。

○御經筵。 講訖, 執義金升卿啓曰: "昌原君
              晟駄載官妓, 惟事遨遊, 至於公州, 大設筵席, 奴僕亦與焉, 是亦悖戾也。 王子馹騎, 於法七馬, 濫騎十七匹, 臣等請其罪而不聽, 甚未便。" 上曰: "昌原雖非, 豈可罪哉。" 領事曺錫文曰: "昌原君托以沐浴而遍遊郡縣, 今不議罰, 則何所懲乎? 其僕從人導之不義, 不可不罪。" 升卿與正言卞哲山論之不已, 上曰: "予當商量。" 升卿又啓曰: "今當農月, 旱暵日甚。 臣聞敬差官林重, 伐大倉之材于淸風。 今農務方興, 百姓艱食, 而民之輸材者, 稱貸贏糧, 加以踏損禾穀, 請罷此役。" 上曰: "材木, 今勿流下, 待明年爲之可也。"

○御晝講。 講訖, 都承旨玄碩圭啓曰: "昌原君之事, 只推察訪而不及奴隷, 臣意以爲臣之於君, 尙且諫諍, 乳父伴人, 無有陳其不可而禁之者, 不可不罪也。" 上曰: "奴隷於主, 豈能如臣下之諫其君乎? 且昌原君, 非聽於奴僕者也。 但察訪擅與驛馬, 公州牧使叩頭餞別, 皆不可。" 碩圭又啓曰: "天久不雨, 致殿下憂慮, 今刑獄無濫, 傷和召災, 未知爲何事。 臣竊思之, 婚嫁失時, 足傷和氣。 今士族之女, 家貧失時者多, 國家雖有量給資財之典, 爲父母者恥於發言。 請令隣里告之, 官給資財, 趣成婚禮, 敢匿者罪之何如?" 上曰: "可。"
地名: 公州 (忠清道, 首府/牧)
年: 1480.0

○刑曹三覆啓: "公州囚白丁金元山, 强奸金德罪, 在逃白丁流代, 强奸石非罪, 元山律該絞待時, 流代追捕絞。 光州囚僧靑逸, 奸淫女(玉非)
                  〔玉罪〕
                
              , 留置寺內及官差追捕, 率僧徒三十拒捕敺傷罪, 律該斬待時。 忠州囚私奴石乙同、良人安山, 刦殺行人强盜罪, 律該斬不待時, 妻子永屬所在官奴婢。" 皆從之。
地名: 公州 (忠清道, 首府/牧)
年: 1482.0

○御經筵。 講訖, 大司憲金升卿啓曰: "文宗朝, 求王氏後, 得王循禮於公州, 賜奴婢三十口。 其後去戊戌年, 循禮稱王休後室子孫, 謀得李永常奴婢上言, 永常乃王休外孫, 而循禮卽王休孫也。 其時未決, 今又上言, 移於本府。 臣參考王休初娶權氏, 生永常母。 又娶吳氏, 生循禮父王美。 吳氏族派, 初未詳知, 前日掌隷院取招永常及循禮妾子, 而寫啓本, 其後李鈞爲司評, 受循禮妾子招辭及啓本。 今則循禮招辭裂破, 而啓本則尙在。 刑問院吏, 則答曰: ‘循禮妾子招辭明白。’ 今循禮則曰: ‘祖宗朝皆畜二妻, 吾亦王休後室孫也。’ 然其循禮之妾孫眞僞, 考於禮曹與《實錄》, 而不得。 欲考其戶籍, 而問於所居鄕故老, 則百年以上事, 皆不知之。 喪亂之餘事, 難詳知, 循禮之族, 則疑非兩班也。" 上問左右。 領事尹弼商對曰: "循禮訟事, 臣爲承旨及參贊時見之, 祖宗求先代後者, 爲其繼嗣也, 初不計嫡妾也。 今之處置, 在於上裁。" 上曰: "勿分嫡妾, 依祖宗朝公事施行。"

○乙亥/受常參, 視事。 同副承旨金礪石, 將刑曹啓本啓: "典獄署囚內資寺奴張斤中, 以奉先殿守僕, 於殿內婢召央知通奸罪, 律該絞待時。 鍾城囚奴今同, 殺姜興夫及其妻, 强盜罪, 律該斬不待時。" 竝從之。 又啓: "公州囚私奴北間見陸玉敬乘夜竊刈忝穗, 以鎌刃傷殺罪, 律該絞待時。" 上問左右。 領中樞李克培對曰: "而無證見, 其故殺與誤殺, 難以分(辦)
                〔辨〕
              , 似可疑也。" 上曰: "罪疑惟輕, 其特減死。"
地名: 公州 (忠清道, 首府/牧)
年: 1486.0

○乙丑/受常參, 視事。 右副承旨朴崇質將刑曹啓本啓: "韓山囚私婢義非與物故夫命千同謀殺其主貞潔罪, 律該凌遲處死。" 從之。 正言李琚啓曰: "忠淸道水軍節度使金世勣娶閔孝源妾女, 置于沔川, 又娶公州良家女爲妾。 兩家往來之際, 必有弊事, 請鞫之。" 上問左右, 右議政李克培曰: "果如斯言則非矣。" 上曰: "疑世勣不爲是也。" 琚曰: "斷無可疑。" 上曰: "可鞫。" 大司憲李瓊仝啓曰: "請遣朝官鞫之。" 上曰: "令其道守令推之。"
地名: 公州 (忠清道, 首府/牧)
年: 1487.0

○司諫院啓: "尹孝祥奸公州妓再春, 未滿十朔生子良。 雖八九朔娩乳者間或有之, 但再春官妓, 非爲孝祥守信, 而屢更其夫, 不可的指爲孝祥之子。 孝祥於再春處消息, 或稱字或着名, 着名每幅異樣, 而他無可考文記, 覈實爲難。 孝祥本非端士, 輕薄豪俠, 人所共知。 其田民贈給, 亦是求媚再春, 不宜以此論以爲子。 況孝祥連代獨子, 若實其子, 孝祥之母朴氏當先收恤。 而再再陳訴, 誠心拒之, 其非孝祥子無疑。" 命議于領敦寧以上。 韓明澮議: "孝祥奴婢分執記, 與玉山君
              躋同着名署, 告官傳準, 此可考之文。 再春父處雖數數通書, 獨有孝祥名字, 而與上項文記名署頓殊,取實爲難。" 沈澮議: "觀孝祥於再春處通消息七丈, 筆跡一樣而着名亦無異。 其父以爲己子, 而他人以爲非子, 可乎? 依前決, 不動。" 尹弼商、尹壕議: "依所啓施行。" 李克培議: "孝祥以尹良爲己子, 明有文記。 夫妻之間, 雖母亦不得而知也, 其母朴氏以非己孫累次上言, 似乖人情。 恐使孫中有操弄者, 依前決, 以孝祥之子論定。" 盧思愼議: "人或憂其無嗣, 或昵愛其妾, 以他人之子爲己産者, 間或有之。 臣與孝祥, 自少同里閈生長, 悉其爲人, 專媚於女色, 非篤實可信者也。 再春以路邊官妓, 日經使客, 而孝祥不得見容, 故爲此苟悅之辭, 以慰其意, 亦未可知也。 其母朴氏, 唯一獨子無嗣而死, 若實其子, 則當收恤養育之不暇, 安敢訴其非己孫乎? 觀其事勢, 揆其情理, 依諫院所啓爲便。" 從思愼議。
地名: 公州 (忠清道, 首府/牧)
年: 1508.0

○臺諫啓濫加事。 且啓: "宗簿寺奴榮壽、奇壽, 年纔十歲, 皆參原從功臣, 其爲冒錄的矣。 況今各司疲弊, 免賤重事, 請改正。 和順縣監崔夢錫, 以部民裵撿龍等八人爲馬賊, 報監司, 移囚光州, 數日之內, 五人死, 三人則受刑一次而死, 此必濫刑所致, 不可不推鞫。 監察權肩, 以推金貞幹事, 往公州。 州去和順未遠, 仍令往推何如?" 傳曰: "濫加事不可復改。 榮壽等, 令功臣都監考啓。 夢錫事依啓。"
地名: 公州 (忠清道, 首府/牧)
年: 1526.0

○下司憲府公事曰: "
                【公州居梁漢弼, 以印信僞造被罪, 妻子爲奴, 而其妻高氏爲夫死節事, 憲府以風聞行移, 而又以牧使、判官, 不卽申報, 推考, 照律, 而高氏褒奬節目, 令禮曹磨鍊公事也。】
              
              梁漢弼妻爲亡夫節死事, 事干及奴婢招辭如一, 其死節明矣。 觀察使所判, 亦曰: ‘羅將朴戒班,持公文推捉, 依憑據奸侵逼, 可疑。’ 云。 大抵, 梁漢弼雖士族, 是女乃罪人之妻也。 朴戒班不無侵陵之弊, 而是女又於是夜縊死, 監司之意誠是, 而差使員沃川郡守李弘幹, 不訊朴戒班, 只看容貌回報曰: ‘殘弱庸拙, 無泛濫之氣, 萬無據奸侵逼之理。’ 云。 論人之罪, 何可以容貌爲也? 李弘幹其推之。"
地名: 公州 (忠清道, 首府/牧)
年: 1529.0

○御朝講。 正言宋麟壽曰: "近來風俗薄惡 臣聞忠淸道
              公州, 聞有一常人, 强奸士族婦女。 其根因, 則一家之婢有二夫。 本夫殺奸夫, 奸夫之族黨呈訴, 而捉囚其本夫。 又其邑守令, 以關於殺人之事, 其家長, 亦竝捉囚。 空家時, 其奸夫黨類, 成群作羅。 其家奴婢逃散, 婦女猶在其家。 有一人陽若禁止, 而窺見欲奸。 其翌日, 又作羅於其家。 奴婢等, 皆驚怖逃走, 其婦女獨在。 突入其處而欲淫之, 其婦女不從。 乃拔刀割剌, 猶爲不從, 割斷臂肉而去。 其奴子奔告于其家長處。 其家長訴于州倅, 捉囚其人云。 此關於風俗, 至爲薄惡, 常人欲淫士族之女。 何有如此之事乎? 其婦女强拒不從, 則不偶然也。 然其欲奸之時, 但有二人, 無他看證, 此事時方推之云。 又有生員金璧堅之子金節, 爲奴所害, 其妻自縊云。 外方如此薄惡之事, 難以枚擧。 士族之女, 雖欲守名節, 爲强暴所汚者, 亦必有之。 風俗頑悍, 一至於此。 此非一朝一夕之故, 其所由來者漸矣。 今若不爲預防而痛治, 則將至於不可救, 故啓之也。 近聞水原風俗强悍。 爲人吏者, 誣陷其主宰。 其守令雖不殺人, 以殺人訴之。 前郡守韓碩豪, 亦被呈訴云。 豈有如此之風俗乎? 以此見之, 爲守令者, 果賢良也, 則固不受制於奸吏; 如南行及無名望之人, 則其不爲畏刼受制者幾希。 以此風俗日至於如此。 何如則可以祛此弊習也?" 上曰: "所啓至當。 監司守令當極推訊以啓。"
地名: 公州 (忠清道, 首府/牧)
年: 1534.0

○甲申/憲府啓前事。 又啓: "忠淸道觀察使金楊震、公州牧使李弘幹、扶餘縣監朴夢禹, 欲脫世榮殺人之罪, 僞據不用文記, 用情故縱, 情狀判然。 觀察使以世榮不用文記以爲, 雖不依法經官, 奴主之名已定, 以死囚推考與否, 蒙宥當否, 粘移刑曹取決, 而刑曹官吏等, 詳見作文, 知其非奴主之間, 而以家長不告官司敺殺者之律, 用情故縱, 皆不可不徵。 其時觀察使等及刑曹堂上、色郞, 請竝先罷後推。" 傳曰: "先罷則不可, 推考可也。 餘亦不允。"
地名: 公州 (忠清道, 首府/牧)
年: 1539.0

○乙酉/御朝講。 侍讀官尹元衡臨文曰: "先王閭比什伍之制, 乃禁戢盜賊之意也。 盜賊興起然後, 雖善於備禦, 亦末也。 及其未形, 而先治其本爲當。 大抵爲盜賊者, 其心豈盡兇暴哉? 在上之人, 撫養不得其道, 使飢寒切身, 則其爲盜賊, 亦出於不得已也。 孟子曰: ‘仰不足以事父母, 俯不足以育妻子, 樂歲終身苦, 凶年不免於死亡。’ 苟如是, 則老弱塡于溝壑, 壯者散而之四方, 欲民之不爲盜賊難矣。 字牧之任, 專委守令, 而今之爲守令者, 率皆掊克之人, 惟以割剝爲事, 故一經華使之行, 民力已竭。 加以旱勢至此, 兩麥盡枯, 已非豐登之候。 蘇復之策, 所宜預講。" 上曰: "盜賊之興, 迫於飢寒而然也。 撫養得道, 使民不至於飢寒, 乃弭盜賊之本也。 字牧之責, 在於守令, 所當各別下諭, 而視爲尋常, 不務奉行, 固無益也。 然亦不可以此而不爲也。" 元衡曰: "方今民弊不一, 難以枚擧。 竊聞內需司, 自辛酉年, 分給私債于外方, 丙子年, 以有民弊革罷矣。 今則雖不分給, 而追計辛酉丙子之間未收邊利,
                【私債之滋殖者。】
              盡徵於民。 若子母相計, 則十碩之債, 至於十年, 已爲千碩。 年歲已久, 其受債者, 或有逃避, 或有死亡, 故徵督於一族、隣里。 窮民勞苦耕穫, 謹備公債之償, 內需司書題, 年年責出甚苛, 其弊豈偶然哉? 內需司私債, 若不得已徵之, 則只收本數, 而勿計邊利何如? 書題憑藉, 作弊之事, 自上亦當知之。" 上曰: "內需司私債, 令各邑收積于官倉已久, 似無書題泛濫之弊矣。" 元衡曰: "雖使各邑收入, 盡計邊利而徵於族隣, 則其弊大矣。 民弊之大, 又莫甚於其人。
                【各邑以鄕吏, 輪次立役于司宰監者, 謂之其人。】
              國家用度, 皆有會計, 而獨繕工監之炭, 司宰監之燒木, 不爲會計, 只記所納之數, 而不記所用之數。 以炭言之, 一年所納, 多至一萬三千餘碩, 而九千餘碩, 無去處云。 浮費之廣, 因此可知。 當初其人分定時, 如平安道
              渭原ㆍ碧潼、全羅道
              康津ㆍ海南等處, 極遠而亦皆分定, 民弊不貲。 雖不分定遠邑, 而其數止於一萬碩, 國用豈不有裕乎?" 上曰: "書題下去事, 嘗因忠淸道觀察使
                【尹漑。】
              啓本
                【啓本曰: "公州居內需司奴卜代, 與書題輩同議, 本司私(年)
                    〔債〕
                  邊利, 濫徵於民, 民間騷擾。 他書題下送, 則擇定差使員, 同考文券明正施行" 云。】
              而下送矣。 炭與燒木之弊, 有司察之可也。" 正言崔希孟曰: "元衡所啓至當。 非特炭與燒木也, 他各司所納之物, 莫不皆然。 凡不關於國用, 而貽弊於民者, 一切蠲減爲當。 內需司私債, 罷去已久, 而累年邊利, 復收於民, 民怨豈淺哉? 賢守令爲邑, 若庫有餘粟, 則民間逋欠, 皆滅薄籍, 以除民弊。 況國家雖無此邊利, 不足爲輕重, 今若一一收之, 非但取怨於民, 國體亦有虧損。 竝行蠲減, 則民受一分之惠矣。" 上曰: "督納邊利, 其弊果大。 此則決不可爲也。"
地名: 公州 (忠清道, 首府/牧)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 公州 (忠清道, 首府/牧)
年: 1594.0

○鞫申鵠。 供招, "校生申鵠, 年七十五。 我雖山謙之妻父, 年老將死, 長伏室中, 山謙外間所爲事狀, 勢所難知" 云。 鞫申起一。 供招大槪, "校生申起一, 年二十五。 雖曰山謙妻娚, 唐瘧臥痛, 至於二年, 病廢之人, 義兵陣中, 亦不從事。 山謙事狀, 勢難得知。 觀我形狀, 爲人可知, 在一鄕亦不出入, 一鄕之人, 亦不相知。" 云。 鞫申應希。 供招大槪, "定虜衛申應希, 年二十六。 我姓辛姓而非申也。 壬辰六月, 應募於趙憲陣, 淸州、錦山, 連往接戰, 父慶一戰死于錦山。 憲死, 山謙代領。 十一月檢察使軍官自望, 以軍器諸具持去事, 到山謙齋宮。 十二月隨山謙赴恩津, 山謙獨往到全州, 見李山甫, 又見翼虎將軍之後, 我亦隨行。 正月望時, 山謙家奴, 來說巡察使, 以軍糧不納之故, 囚山謙之家僮云。 山謙使我傳言於其家曰: ‘義兵時用餘牛馬, 或給翼虎將軍, 或納巡察使計料。 軍糧則已納于御史’云。 傳言之際, 爲巡察使軍官所捉云。 與山謙處處同行, 而山謙只言討賊一事, 不言叛逆之事。 但山謙凡事, 不議於人, 常獨斷任意爲之, 人皆不相好, 他餘事, 專不得知" 云。 上曰: "戚金欲爲我國盡力, 誠可取也。 倭奴降表若達, 則我國之事去矣, 續遣使臣, 冠蓋相望可矣。 必擇年少文官, 須及沈惟敬之行。" 柳成龍曰: 必須擇遣專對之才。" 上曰: "使臣, 當何以稱號?" 柳成龍曰: "稱以陳奏使可也。" 柳成龍承上敎, 以朴東亮、李光庭、李睟光, 陳奏使擬望入啓。 上曰: "許筬加資以送。" 許筬以問事郞廳方在前, 卽辭出。 以應敎朴東賢, 代爲問事郞廳, 鞫田植。 供招大槪, "閑良田植, 年三十二。 以趙義將軍官, 壬辰十二月, 李山謙陣中從軍, 正月以病在家, 凡七八朔。 去八月二十五日, 防禦使李思命軍官自望, 去十二月受由還家, 巡察使軍官, 以爲義兵從軍者, 中路執捉, 問將帥去處, 我答以 ‘相離已久, 不知去處’云。 今聞山謙, 在全州被捉云。" 再推招辭, 與前招無加減。 山謙親信之人, 則掌書記公州居盧應晫, 禮山居朴里仁, 軍官辛應希云。 鞫元守心。 供招大槪, "前羽林衛元守心, 年五十。 趙憲聚義兵時, 軍官稱號, 憲死後, 李山謙代領。 前年四月, 受由還家, 絶不相通, 其兇謀, 勢所難知" 云。 鞫安遵道。 供招大槪, "宣傳官安遵道, 年四十三。 趙憲義將時, 李山〈謙〉爲別將, 我則從事官稱號。 憲死後, 防禦使李沃軍官自望, 李山謙以爲趙將從事官, 而巡察使處移文, 我不得已從軍。 前年四月, 倭賊南下後, 我則先爲退來, 其逆謀, 勢所難知" 云。 上曰: "罪人旣皆平問, 宜刑訊更推。" 張雲翼曰: "山謙之奴莫同, 不可不鞫。" 柳成龍曰: "在撫軍司, 已刑二次。" 平問莫同。 供招大槪, "十二月山謙向全羅道, 我則不爲隨行, 山謙囚禁後, 以爲: ‘山謙無所犯’, 少無逃躱之計, 因留五日, 撫軍司竝囚矣。 隨行二年, 山謙別無所爲, 只討賊一事, 在家無往來人, 只元守心、申起一, 義兵中安遵道、田植而已, 吳叅奉、朴正字, 本不聞知。" 壓膝幾至殞命, 終不承服。 申應希訊杖三十度不服, 上命壓膝, 亦不承服。 申起一訊杖壓膝, 皆不承服。 柳成龍曰: "此等罪人, 皆不承服。 若事干諸人, 盡爲刑訊, 則傷人必多。 李山謙直爲嚴鞫何如?" 上曰: "領相之意以爲: ‘其身旣出賊口, 死無足惜, 事干則恐有枉死之弊’, 此言是矣。 然獄體, 不宜如是。 必事干歸一然後, 宜推當身。" 張雲翼曰: "下情, 皆如領相之意。" 上曰: "若先問山謙, 而承服處決之後, 事干皆稱冤, 則處置甚難。" 諸臣皆曰: "洪瑴等, 必無不知。" 上卽命招入洪應沂、洪瑴、洪蘭生等于庭, 百般開諭, 以山謙事從容下問, 則瑴等曰: "山謙爲儒眞之黨, 臣等所未聞。 若聞之, 何敢不達?" 僧道玄供招大槪, "以僧靈圭義陣軍人, 赴戰于淸州、錦山之戰, 墜絶壁, 僅得生還, 居山謙近處, 故自募從軍。 前年五月, 隨行慶尙道, 飢餒還來, 但願終始爲國, 他餘事, 不得知之。" 刑訊不服。 上曰: "此僧癡甚, 山謙之逆謀, 誠所難知。 壓膝少頃, 宜停之。 此後更有可問之人乎?" 柳成龍曰: "達夜嚴訊, 恐有(經)
                〔徑〕
              斃者。" 成龍曰: "近來飢饉太甚, 敬、昌陵近處, 有行人捉而食之。 其旁屯田官, 不勝畏懼, 設柵而居。" 尹承吉曰: "戶曹之督納千金木楡木皮, 乃爲飢民也。 今聞分定於嶺南。 嶺南蕩敗之地, 孑遺之民, 豈可督徵乎?" 上曰: "此戶曹公事乎?" 柳成龍曰: "臣問于戶曹, 則戶曹不知, 至爲非矣。" 上曰: "畿甸有種麥之處乎?" 柳成龍曰: 通津、南陽多耕, 高陽、楊州、坡州之間, 無一處耕種。" 朴忠侃曰: "富平府使奇勳, 多行虐政, 民不聊生, 無意耕種云。" 崔興源曰: "平安監司陸運種子, 而亦能移運, 黃海道則漕運於通津, 可以一潮得達, 而不爲繼運矣。" 上曰: "責在方伯, 朝廷何不處置?" 崔興源曰: "寒食已近, 耕種節晩, 牟種今雖督運, 無及矣。 守令善治者, 流民蘇息。 長湍府使韓德遠, 能安集流民云。" 鄭崐壽曰: 鳳山郡守移授滿浦僉使, 民失此守, 則無以爲生。" 上曰: "然。" (沈壽喜)
                  〔沈喜壽〕
                
              曰: "賢守令遷動甚重。 若非金宗得, 鳳山必不支, 稷山之保合, 皆稱朴宜之功也。" 初更罷黜。
地名: 公州 (忠清道, 首府/牧)
年: 1599.0

○諫院啓曰: "前啓尹斗壽事。 近來朝綱解弛, 人無顧忌, 少有厭苦之地, 則輒懷巧避之計。 頃者, 前郡守安昶, 除授永川之後, 厭其蕩敗, 敢生窺避之謀, 偃然以本郡奴婢多在, 呈所志圖遞。 其情迹昭著, 人皆痛憤, 請命先罷後推, 自今以後, 各別申明準期之法, 痛革厭憚圖免之習。 公州爲邑, 以沿路之地, 殘破無形, 人皆厭避者久矣。 牧使金尙寯, 一自除授, 方懷厭苦之際, 經理都監多費辭說, 至於啓遞, 以中其欲。 都監郞廳, 初非急緊之任, 孰不可堪, 而徒徇私意, 不念事體, 極爲未便。 請金尙寯牧使遞差, 承傳勿爲擧行。" 答兩司曰: "領相事, 夫豈不合, 何必强論? 安昶事, 似是法當。 今啓辭之意, 未得解見, 明日更爲回啓。 權應銖事, 徐當發落。 餘所啓, 依啓。"
地名: 公州 (忠清道, 首府/牧)
年: 1603.0

○丁亥/三省交坐委官
                【柳永慶】
              啓曰: "者斤介刑問二次, 貞叔刑問三次, 崔禮源刑問一次, 善伊刑問一次, 竝諱不直招。 請明日加刑。" 答曰: "依啓。" 
                【時, 公州人崔禮源, 潛通庶兄善源之妻貞叔, 毒殺善源, 投屍于江。 其事傳播, 將起大獄。 禮源反爲呈狀, 謂善源潛奸己妻金氏, 恐事覺逃躱云。 金氏卽所謂善伊, 禮源素所踈棄者也。 金氏取供, 卽擧禮源潛通善源之妻及毒殺善源曲折甚詳。 且崔家奴婢亦言, 禮源毒殺善源事狀, 而及其對(辨)
                    〔辯〕
                  , 貞叔、禮源俱屈服, 但貞叔亦言金氏潛通善源狀, 而金氏顧不能卞, 俱各受刑, 然金氏之事, 人多有冤之者。】
地名: 公州 (忠清道, 首府/牧)
年: 1609.0

○(義禁府郞廳以委官言啓曰: "綱常云者, 卽所謂三綱五常也。 天下之綱常, 一而已矣, 豈以尊卑貴賤而有所區別也? 君臣之分義, 如天地之不可易, 故君爲臣之綱, 而後世大夫奴主之間, 所當倣而行之。 至於庶賤之人, 或有手下奴僕, 亦因此而同其法例焉, 等而下之, 凡再轉也。 以情理推之, 則父子之天性, 夫婦之大倫, 初無士庶人之分, 而庶賤之於奴僕, 似當有些少之間矣。 律文所載‘奴及雇工人奸家長妻女者斬’, 槪言其名分之截然不可犯也。 以此防民, 猶或有末世不測之變, 則王者之立法, 不得不如是之嚴, 而庶人之奴與雇工, 豈宜岐而二之哉? 但庶賤之於其奴僕也, 混雜狎昵, 實無等分衰之相隔。 執役則同其事, 飮食則同其器, 甚者寢處亦同其地, 手相授受、肩相磨戞者, 比比有之。 其於男女之際, 易致其眞犯之惡, 而難免乎誤蒙之患。 故聽聞所及人不甚駭異, 其勢然也。 今者公州罪人內隱男等獄, 禁府以三省推鞫入啓蒙允, 臣受委官之命, 卽當往莅。 竊念國家之範, 庶人喪止百日, 祭止考妣, 其有間於士大夫者多矣。 法典內, 朝官之被推於司憲府、司諫院者皆移禁府, 自來通行, 而先朝受敎事目, 砲殺手出身則不許移禁府, 蓋有所變通而不齒於朝官也。 然係干綱常大罪之人, 固不可循常推鞫於該曹, 以輕其事。 至於王府, 則事體極重, 刑杖亦嚴, 雖非三省之坐, 亦可以治此大獄。 此而用三省, 則如遇士大夫家奴主之變, 又何以加其法乎? 伏望下議于他大臣, 以爲日後通行之定式, 似爲宜當。 惶恐敢啓。" 傳曰: "依啓。")
地名: 公州 (忠清道, 首府/牧)
年: 1611.0

○尙州進士宋光國等疏:伏以三年通喪是乃天經地義, 良性所發, 固非虛加。 雖以奴隷之賤, 知所自盡, 況於士大夫乎? 況於篤學力行之人乎? 臣等竊謂前監司鄭經世, 實一鄕之儀表, 今世之雋望也。 以如此之人, 而加奴隷所不爲之醜名, 悖情倒理, 萬萬不近, 事之冤枉, 寧有是也? 臣等伏見諫院啓辭謂: "經世於衰服之中, 食肉近色"云。 凡人得謗, 莫不由於疑似, 而由其迹而察其情, 終不難於辨明矣。 事之顚末, 相切者知之, 臣等於經世, 同鄕井也, 渠之靄
              暗昧之狀, 臣等則知之。 臣等請言其一二。 經世於壬辰兵亂之初, 奔竄於山谷間, 至六月初九日脫父服。 其翌日, 遇凶賊來襲, 賊欲害其母, 經世以身翼蔽, 遂中矢肩背橫貫, 墜落懸崖, 其母及弟, 同殞一刃。 經世於父喪柴毁之餘, 又遭慘痛之變, 又罹鋒鏑之患, 金石爲質, 理有銷鑠, 況於血肉之軀哉? 委頓草次, 絰經數月始歇, 而瘡疥未合, 羸形如削, 疾病沈綿, 見者傷之。 而猶不敢違制食肉, 以圖苟活, 此不惟一鄕所共知, 實流離之際, 萬目所共覩也。 十生九死之餘, 東奔西播之日, 倡率義旅, 誓復深讐, 把截賊衝, 往往有斬獲之功。 是年冬末, 軍餉遽乏, 將西見建義大將沈守慶, 爲告急計, 而自以"持服之人, 雖不已於從軍, 而所經一路, 未嘗一入官府。" 蓋以飮食之際, 恐或官供不潔故也。 行到公州, 患痘瘡危篤, 適其時知事尹暾流寓于州地, 愍其將死, 議諸牧使羅級, 略用肉汁於淖米中, 以救之。 此則正當病劇, 非經世所知也, 僅俟病勢少差, 卽時停止, 舁還本陣。 啓辭之斥經世食肉, 實因此事而發。 而若謂之無病食肉, 則豈非假虛而索響也? 至於近色之說, 尤無可據。 痘瘡爲疾, 是何病也; 連喪澌敗, 是何等身也? 以欒欒罹棘之人而遇厭厭絶息之日, 求之於事理、人情, 質之於皇天、后土, 其果生念於袵席, 阽身於坑穽耶? 丁酉冬, 承督府分付, 催運糧餉於嶺西, 其時, 偶一狎妓, 果有所聞, 而若其職名, 則實體察從事也。 前後未嘗帶復讐、召募之職, 則又安有着白衣、建白旗等事也? 差除之際, 該部之文字可考, 巡募之時, 道路之耳目未塗, 若加按覈, 虛實立判。 言之孟浪, 豈須多辨? 臣等嘗與經世同避亂, 渠之起居飮食, 靡不知之, 處心行事, 靡不知之。 果使渠於此數事, 一毫有犯, 則嫉惡之心, 人性同然, 所當鳴孔門之鼓, 質阮籍之罪, 使汚穢倫紀之人, 不得容於孝理之下可也。 豈可內而欺吾心, 外而蔑公論, 肆爲誣罔之語, 以誤君父之聽乎? 移攻惡之典, 爲訟冤之擧, 斷然無是事矣。 嗚呼! 臺諫所論, 或出於風聞之誤。 自古及今, 無實而被詆者何限? 伏願殿下下臣等此疏于廷臣, 詢其虛實, 卽使臣等之言, 毫髮不實, 請正臣等之罪, 以爲人臣循私罔上之戒。答曰: "疏辭具悉。 但爲人辨誣之章疏, 已成今時之弊習, 爾等退俟公議。"
地名: 公州 (忠清道, 首府/牧)
年: 1612.0

○傳曰: "內奴婢身貢, 尤甚過限不納, 江華、濟州、公州、江界、三陟、載寧、祥原、康翎、海南、唐津、任實前後守令, 爲先推考, 以警其他。"
地名: 公州 (忠清道, 首府/牧)
年: 1613.0

○捧勝今、愛香招。 供云: "以公州妓女, 充本房賜牌, 僅三四年, 受由在鄕者過半, 全無所知。" 崔有源啓曰: "使喚、娼婢或聞言語, 宜刑推。" 愛香刑推, 不服。 

○推鞫廳啓曰: "今見公洪監司李廷臣書狀, ‘朴致安奴貴仁招內, 「朴致毅, 日不記, 去七月晦間, 率其兒奴莫同, 自京來到渠家。 騎赤多雄馬, 着斜笠、白木綿天(益)
                〔蓋〕
              , 行色困頓。 說稱全羅道
              泰仁邑內居, 奴子汗水、汗國處收貢事下去。 渠慮其以一門奴子, 累年逃避, 故恐被杖患, 姑避隣家, 則渠家留一日, 卽向全羅道
              泰仁而已。 厥後去處, 則不得知。」 其同生弟兒奴金伊, 亦與貴仁招辭一樣。 致毅、莫同去處, 貴仁如是分明納款, 而迄未就捕, 極爲痛憤。 貴仁兄弟, 公州堅囚, 奴汗水、汗國所在泰仁縣, 竝與致毅、莫同, 急急措捕事, 全羅道觀察使李慶全處移文。’ 云。 貴仁及金伊旣與朴賊相見, 至於留宿其家而去。 雖聲言卽向泰仁, 而不無仍留其近處之理。 逆變之出已久, 朝廷之購捕朴賊, 貴仁、金伊, 宜無不知, 而七月晦間, 相見接宿而送, 無意捕告, 到今八月將晦, 因官家捉問, 始言宿其家留一日而去, 貴仁等若不直指朴賊今在之處, 則難免容隱逆賊知情不告之罪。 貴仁、金伊、汗水、汗國拿來鞫問爲當。 而拿來之後, 則自其處更無指示苗脈之路, 姑勿上送, 令該道堅囚, 更加十分盤問, 期於必得朴賊事, 兩道觀察使處, 下諭爲當。 逆賊過其境, 而任其行走, 不爲物色捕捉, 方伯、守令, 難免慢忽縱賊之罪。 公洪道觀察使及溫陽郡守, 竝推考。" 從之。
地名: 公州 (忠清道, 首府/牧)
年: 1624.0

○上御資政殿, 引見三公及兵曹判書金瑬、延平君李貴、兩司長官。 領議政李元翼曰: "壬辰之變, 亂民焚闕, 而未有刑辟, 故今又如是, 極可痛惋。 宜懸賞購捕, 以施軍律。" 李貴曰: "前朝官安宗吉, 壬辰之亂, 投入賊中。 今又送其三子于逆适, 爲內應之計。 士大夫尙如此, 況下賤乎? 請安宗吉及其三子, 竝拿囚。" 上曰: "附賊之人, 不可一一治罪。 但其中尤甚者及出郊迎賊者, 則不可不治。" 瑬曰: "大駕出城之日, 朴承宗家奴, 多數成群, 亂入臣家, 封窓戶, 招洞內人, 使之看護。 此輩旣已結黨, 何以處之?" 貴曰: "朴自興妾, 亦來臣家, 封門戶云。
                【瑬入承宗家, 貴入自興家, 故其家人, 乘亂有還占之心, 兩人有是言。】
              上曰: "此輩何足問! 但焚闕之人, 不可不購得治之也。" 上曰: "逆賊雖平, 前頭國事, 極多可虞, 何爲而可?" 元翼曰: "上在公州時, 有務行簡約、悉減徭賦之敎。 今見臺諫批答, 有曰: "宗社祭享, 不可蠲減, 臣竊惑焉。 民苟安矣, 宗社血食, 可以永久, 而民苟不安, 則國隨以亡, 宗廟不血食矣。 然則蠲減祭享之典, 乃所奉先思孝之道也。" 上曰: "祭享蠲減, 事體極重, 予甚難處。 未知, 諸宰之意何如?" 貴曰: "裁損大祭籩豆之數, 而降同朔望之典, 至於朔望, 則只焚香可也。" 瑬曰: "祭享之典, 姑從簡略, 一意安民、治兵、備寇, 以待民力之寬可也。" 維曰: "祭享先減, 而慈殿供上之物, 亦當次第節損矣。" 上曰: "此極未安。 但當限年量減耳。" 元翼曰: "貢獻中, 難得之物, 宜以易辦者代之, 或可全減。 片脯甚難措備, 亦當以大口魚代用。" 上曰: "私家之祭, 亦用脯鹽、片脯, 則不可專廢。 宜減其數。" 元翼曰: "百官皂隷, 亦當全減矣。" 瑬曰: "李景立事, 大臣、臺諫咸在, 今可議處矣。" 皆曰: "景立旣有失守之罪, 又有附賊之跡, 不可容貸。" 上曰: "此人有大功, 減死何如?" 大司憲徐渻曰: "不誅此人, 何以行國法乎?" 左議政尹昉曰: "禁旅不爲扈從者, 近千人, 使之罰防西邊, 而宜以四大將軍官扈駕者, 代充宿衛。" 上曰: "與張晩商量善處。" 元翼又辭體察之任。 上不許。 貴曰: "目今內憂外患, 尙爾未祛, 體察之任, 豈可輕遞? 且依李恒福爲體察時例, 西方守令, 使體府薦擧, 則庶得其人矣。" 上曰: "此事甚好, 可依前例行之。" 元翼曰: "臣全不知人才, 決難承當也。"
地名: 公州 (忠清道, 首府/牧)
年: 1666.0

○己亥/公州人安國妻義香淫奸其奴承世, 潛弑安國, 與承世逃走, 安國族人執之, 告于官。 監司具獄以聞, 拿致王獄, 三省推鞫, 皆取服行刑。
地名: 公州 (忠清道, 首府/牧)
年: 1673.0

○大司諫李䎘、司諫尹衡聖、獻納魚震翼啓: "金浦人許炡, 爲叛奴所害, 幾殊而甦, 一家被殺殆盡。 捕盜大將柳赫然秘關于井邑縣, 收捕叛奴, 移囚全州, 略已就服, 井邑鄕所柳振亨等, 恐有革縣之弊, 行賂營下。 故緩其獄, 以致叛奴輩脫逃, 五人在逃, 堇捕三人。 所當趁卽啓聞行法, 而其時監司, 只令還囚本縣, 振亨等敎誘公州人, 自稱叛奴之本主, 惹起訟端, 遷延不決。 聞者莫不駭憤, 請令該道, 譏捕叛奴, 依律照斷, 振亨及刑吏獄卒, 拿致京獄, 各別嚴刑, 其時監司, 亦罷職。" 上從之。 不從監司罷職事。

○大司諫李䎘、司諫尹衡聖、獻納魚震翼等啓曰: "金浦人許炡爲叛奴所害, 幾殊而甦, 一家被殺殆盡。 捕盜大將柳赫然秘關于井邑縣, 收捕叛奴, 移囚全州, 略已就服。 井邑鄕所柳振亨等恐有革縣之弊, 行賂營下, 故緩其獄, 以致叛奴輩逃脫, 五人在逃, 僅捕三人。 所當趁卽啓聞行法, 而其時監司只令還囚本縣。 振亨等敎誘公州人, 自稱叛奴之主, 惹起訟端, 遷延不決, 聞者莫不駭憤。 請令該道, 譏捕叛奴, 依律照斷, 振亨及刑吏獄卒, 拿致京獄, 各別嚴刑其, 時監司吳始壽罷職不敍。" 上從之, 監司罷職事不從。 又啓曰: "都承旨鄭榏, 承乏濫授, 物情爲駭。 判義禁趙珩, 雖稱柔善, 素乏剛果, 不合議讞之任。 竝請遞差。" 又啓曰: "刑曹判書閔熙曾爲江華留守時, 貪縱鄙瑣之事, 不一而足。 屠販牛隻, 侵奪漁人, 錙銖之利, 盡歸(龍)
                〔壟〕
              斷。 甚至備送十隻牛五兩車於京第, 載運其人柴木, 而多捧雇價, 以爲肥己之資, 一府之人, 莫不唾罵。 請罷職不敍。" 上答以不允, 且敎曰: "柔善不甚害事, 必怪毒然後, 可以任事乎? 鄭榏事不覺駭然也。 若論以爾等黨同伐異之意, 則果不協矣。 如此之論, 誠所痛惡者, 而今又見之, 不覺驚駭也。"